இந்தக்கனவிலிருந்து எழுந்தபிறகு மீண்டும் இங்கே திரும்புவதற்கான எந்த வழிகளும் இல்லை. உன் வரியிட்ட விரல் நகங்களின் அழுத்தம் படுக்கையில் தவறவிட்ட எதோ ஒரு எழுதுகோலின் முனையாக இருக்குமென்கிறது அகம். தூரத்தில் ஒலிக்கும் இசை அணைக்க மறந்துவிட்ட ஒரு நினைவுட்டியாக இருக்கக்கூடும். பின்னந்தலையில் விழும் மழைத்துளி நிஜம். பற்றியிருக்கும் உன் விரல்கள் கனவு. நான் கனவில்தான் இருக்க விரும்புகிறேன் ரேச்சல். உன் விரல் பற்றியிருக்கும் இரவு. பற்றுவதற்கு விரல்கள் இருக்கும் இரவு. மழை வெறித்தபின் அழைத்து சின்ன தயக்கத்திற்குப்பிறகு பாடல்கள் பாடும் பெண்ணில் அலைபேசி எண்களில் நான் தடைசெய்யப்பட்டிருக்காத கனவில் இருக்கவிரும்புகிறேன்.